### | | | | --- | --- | | | | | --- | | **Byråd** 28. marts 2017 Sagsnr. 710-2016-30606 Dok.nr. 710-2017-80752 Sagsbehandler DPHABH | | 49.                 Ansøgning om færdiggørelse af lokale i [adresse] - Åbent

###

|  |  |
| --- | --- |
| Tidl. politisk behandling | KF-U, 09.08.16, pkt 36 |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

Kultur- og Fritidsudvalget besluttede 9. august 2016 at
udsætte stillingtagen til ansøgning fra Hinnerup og Omegns Gymnastikforening
(HOG) om færdiggørelse af lokale på 1. sal i [adresse] (RIC) til
foreningsaktiviteter.

Kultur- og Fritidsudvalget og Byrådet skal i denne sag tage
stilling til henholdsvis udmøntningen af anlægsbeløb i budget 2017 på 500.000
kr. og godkendelse af anlægsbevilling.

Sagen er blevet aktuel i forbindelse med genopbygningen af
RIC efter tagkollapset i november 2016. Det vurderes i den sammenhæng, at det
vil være hensigtsmæssigt at færdiggøre lokalet samtidig med genopbygningen af
hallen.

Imødekommes HOG’s ansøgning vil det give mulighed for at
håndtere de to anlægsprojekter som et samlet projekt, og dermed opnå størst
mulig synergi og udnyttelse af ressourcerne.

I budget 2016 og 2017 er afsat et anlægsbeløb på 500.000
kr. i hvert af årene til forbedring og udvikling af de kommunale haller. Beløbene
er afsat til at skabe bedre rammer og muligheder for, at lokale foreninger kan
overtage driften af de kommunale haller. Det fremgår af anlægsforslaget, at
beløbet kan være et bidrag til renovering, vedligeholdelse, forbedringer og
udvidelser i hallerne. Det fremgår ligeledes, at beløbene eksempelvis kan
anvendes til forberedelse til foreningsfitness i [adresse] eller
forbedring af cafeteriaerne i [adresse] eller Vestjysk Bank Arena.

I sagen fra 9. august 2016 søgte HOG om, at lokalet
færdiggøres for anlægsbeløbet afsat i 2016. Byrådet besluttede 29. november
2016, at anlægsbeløbet i 2016 skal anvendes til renovering af køkkenområdet i
Vestjysk Bank Arena, således at renoveringen udføres samtidig med halbyggeriet
i Hadsten. Der udestår derfor udmøntning af anlægsbeløbet på 500.000 kr. i
2017.

Det fremgår af HOG’s ansøgning, at de ønsker at benytte
lokalet til foreningsfitness. HOG vurderer, at færdiggørelsen af lokalet vil
øge brugen af idrætscenteret betragteligt til gavn for idrætsudøverne i
lokalsamfundet. Der henvises til sagen fra 9. august 2016 for sagens detaljer. Ansøgningen
er vedlagt sagen.

Teknik og Kultur har tidligere udarbejdet et økonomisk
overslag på ca. 670.000 kr. til at færdiggøre lokalet. HOG er fortsat
indstillet på at medvirke til medfinansiering af anlægsudgifterne med op til
170.000 kr. Det tilstræbes at tilrettelægge et byggeri, der kan holde sig
indenfor den økonomisk ramme.

Hinnerupforeningerne har på initiativ fra HOG igangsat en
proces hen mod afklaring af eventuel selveje af [adresse].
Foreningerne, Søften Kultur- og Idrætscenter og Hinnerupbadet har afholdt møde
herom. På mødet blev det besluttet, at der var baggrund for at igangsætte en
møderække med henblik på at afdække perspektiverne ved at overgå til selveje
omfattende samtlige haller i Hinnerup-området.

**VURDERING**

Teknik og Kultur vurderer, at det vil være hensigtsmæssigt at
færdiggøre lokalet samtidig med genopbygningen af hal 1 for at opnå bedst mulig
udnyttelse af de samlede ressourcer. Teknik og Kultur anbefaler derfor at
imødekomme HOG’s ansøgning om at færdiggøre lokalet. Lokalet kan anvendes til
traditionelle foreningsaktiviteter eller foreningsfitness, jf.
Folkeoplysningsloven.

Etableringen af lokalet vil kunne ske samtidig med
færdiggørelse af det samlede idrætscenter og dermed tilføre en merværdi ud over
genopbygningen af hal 1.

Forberedelsen af genopbygningen af hal 1 er påbegyndt.
Færdiggørelsen af lokalet indgår aktuelt i byggerådgiverens forberedende
arbejde, men udgår, hvis ansøgningen ikke imødekommes.

**ØKONOMI**

[adresse] udgift til at færdiggøre lokalet udgør
maksimalt 500.000 kr. HOG bidrager herudover med op til 170.000 kr. [adresse]
Kommune skal aflevere 17,5 % svarende til 29.750 kr. til
momsudligningsordningen af anlægstilskuddet fra HOG. Dermed udgør anlægstilskuddet
fra HOG ca. 140.000 kr.

Hvis ansøgningen imødekommes skal Byrådet godkende en
anlægsbevilling på 640.000 kr., som finansieres af det afsatte rådighedsbeløb
til forbedring og udvikling af de kommunale haller i 2017 på 500.000 kr. samt
forventet anlægstilskud fra HOG på 140.000 kr. Såfremt anlægstilskuddet fra HOG
reduceres, vil projektet blive tilpasset derefter.

**INDDRAGELSE**

Teknik og Kultur har været i dialog med HOG om
færdiggørelse af lokalet og udgifterne hertil. HOG inddrages i Teknik og
Kulturs arbejde med genopbygningen af hallen i RIC.

**INDSTILLING**

Kommunaldirektøren indstiller til Byrådet:

1. At der godkendes en anlægsbevilling på 640.000 kr. til udgifter i
forbindelse med færdiggørelse af lokalet i [adresse] samt en
indtægtsbevilling på 140.000 kr.

2. At
anlægsbevillingerne finansieres af det afsatte rådighedsbeløb til forbedring og
udvikling af de kommunale haller i 2017 på 500.000 kr. og af netto
anlægstilskud fra HOG på 140.000 kr.

**BESLUTNING**

***Kultur- og Fritidsudvalget, 7. marts 2017:***

Fraværende:Johan Simonsen

Indstilles godkendt.

***Økonomiudvalget, 22. marts 2017:***

Fraværende:Johan Simonsen

Indstilles godkendt.

**Bilag**

|  |  |
| --- | --- |
| Hinnerup og Omegns Gymnastikforening - Ansøgning til Forbedring og udvikling af de kommunale haller | 710-2016-210854 |